- Hindi News
- National
- दुग्धाभिषेक के साथ शुरू होगा श्याम प्रभु का महोत्सव, निकलेगी निशान यात्रा
दुग्धाभिषेक के साथ शुरू होगा श्याम प्रभु का महोत्सव, निकलेगी निशान यात्रा
बाराद्वार | स्थानीय श्रीराधामदन मोहन मंदिर में भागवत मर्मज्ञ गोस्वामी गोबिंद बाबा के सानिध्य में श्याम प्रभु खाटू वाले का 2 दिवसीय वार्षिक महोत्सव इस वर्ष 8 से शुरू हाेगा।
पवन कृष्ण गोस्वामी ने बताया कि इस वर्ष 131 सवामनियॉ लगेंगी। महोत्सव के पहले दिन 8 मार्च की शाम 4 बजे विशाल निशान यात्रा निकाली जाएगी एवं श्रीश्याम भजनामृत वर्षा श्यामाकुंज में आयोजित की गई है। आचार्य बांके बिहारी गोस्वामी ने बताया कि 8 मार्च की प्रातः 5 बजे गोस्वामी गोबिंद बाबा के सानिध्य में श्याम प्रभु का दुग्धाभिषेक के साथ महोत्सव आरम्भ होगा, तत्पश्चात् प्रातः 8 बजे श्याम बाबा का अलौंकिक श्रृंगार, 9 बजे अखंड ज्योति पाठ, शाम 4 बजे निशान शोभायात्रा श्यामाकुंज से निकलकर नगर भ्रमण करते हुये श्रीराधा मदन मोहन मंदिर पहुंचेगी, जहाँ 1500 श्याम भक्त निशान यात्री अपने अपने निशान खाटू वाले बाबा को अर्पित कर अपनी मनोकामनाएँ अर्जी में लिखकर चढ़ाएंगे। रात्रि 8 बजे से छप्पन भोग दर्शन पश्चात् रात्रि 9 बजे श्रीश्याम भजनामृत वर्षा श्यामाकुंज हाल में आरम्भ होगी। समारोह के दूसरे दिन 9 मार्च की प्रातः 7 बजे अखंड ज्योति, 11 बजे महाआरती, भंडारा दोपहर 12 बजे से आरम्भ होगा। दो दिवसीय श्याम महोत्सव में कोलकाता के श्याम भजन गायक नेहा साव, रमाकांत सराफ, विजय अग्रवाल, लड़िया द्वारा भजन प्रस्तुत किया जाएगा।
tgl_Latn sot_Latn hin_Deva hin_Deva hin_Deva hin_Deva